**АНАЛИЗА ЕФЕКАТА**

**ПРИЛОГ 2:**

**Кључна питања за анализу постојећег стања и**

**правилно дефинисање промене која се предлаже**

1. Који показатељи се прате у области, који су разлози због којих се ови показатељи прате и које су њихове вредности?

**Прати се располагање изграђеним становима, реализација пројекта изградње, као и повећање броја запослених у пројекту.**

1. Да ли се у предметној области спроводи или се спроводио документ јавне политике или пропис? Представити резултате спровођења тог документа јавне политике или прописа и образложити због чега добијени резултати нису у складу са планираним вредностима.

**Не спроводи се.**

1. Који су важећи прописи и документи јавних политика од значаја за промену која се предлаже и у чему се тај значај огледа?

**Потребно је извршити измене Закона о посебним условима за реализацију пројекта изградње станова за припаднике снага безбедности ((„Службени гласник РС”, бр. 41/2018, 54/2019 и 9/2020 у делу који се односи на даљу реализацију пројекта.**

1. Да ли су уочени проблеми у области и на кога се они односе? Представити узроке и последице проблема.

## Уочени проблеми се пре свега односе на наставак даљег финансирања Пројекта изградње станова за припаднике снага безбедности и обавезa SPV привредних друштава према Банци Поштанска штедионица а.д. Београд , на повећање броја запослених лица у привредним друштвима, отворена питања у вези станова који би требали бити предмет поновног прометовања а након раскида уговора о њиховој купопродаји и др.

1. Која промена се предлаже?

**Промене које се предлажу су изнете Оперативној групи Комисије за координацију активности на изградњи станова за припаднике снага безбедности. Отклањање одређених недостатака који су уочени у досадашњој примени важећег Закона;**

1. Да ли је промена заиста неопходна и у ком обиму?

* **Неопходна је, будући да се жељени циљ не може постићи применом постојеће регулативе.**

1. На које циљне групе ће утицати предложена промена? Утврдити и представити циљне групе на које ће промена имати непосредан односно посредан утицај.

Предложена решења ће имати непосредан ефекат на:

* + **припаднике снага безбедности, као и лица која су у ранијим ратним дејствима дала значајан допринос безбедности, одбрани суверенитета, независности и територијалној целокупности државе Републике Србије,**
  + **низ других заинтересованих лица.**

1. Да ли постоје важећи документи јавних политика којима би се могла остварити жељена промена и о којим документима се ради?

**Не постоје важећи документи јавних политика чијим би се спровођењем, а без доношења измена и допуна Закона за овај пројекат, могли остварити циљеви ефикасније реализације пројеката.**

1. Да ли је промену могуће остварити применом важећих прописа?

**Промену није могуће остварити без измена и допуна Закона односно Закључка Владе Републике Србије којим се обухватају проблеми изнети на Радној групи.**

1. Квантитативно (нумерички, статистички) представити очекиване трендове у предметној области, уколико се одустане од интервенције (*status quo*).

**Уколико се не донесу измене и допуне Закона, с обзиром на то да су у питању велики инвестициони пројекти, долази до проблема решавања стамбеног питања изградње станова за припаднике снага безбедности.**

11. Какво је искуство у остваривању оваквих промена у поређењу са искуством других држава, односно локалних самоуправа (ако је реч о јавној политици или акту локалне самоуправе)?

**Из искустава земаља региона показано је да квалитетна правна и институционална уређеност овог система представља једно од стратешких опредељења и кључних претпоставки развоја једне земље и заштите јавног интереса у овој области.**

**ПРИЛОГ 3:**

**Кључна питања за утврђивање циљева**

1. Због чега је неопходно постићи жељену промену на нивоу друштва? (одговором на ово питање дефинише се општи циљ).

* **Решење стамбеног питања припадника служби безбедности**

1. Шта се предметном променом жели постићи? (одговором на ово питање дефинишу се посебни циљеви, чије постизање треба да доводе до остварења општег циља. У односу на посебне циљеве, формулишу се мере за њихово постизање).

**Имајући у виду значај и одговорност посла који припадници безбедности обављају и њихов значај за безбедност читаве државе, као и лица која су у ранијим ратним дејствима дала значајан допринос безбедности, одбрани суверенитета, независности и територијалној целокупности државе, а полазећи од тога да је највећи број нерешених стамбених потреба запослених у државним органима, управо међу припадницима снага безбедности у мају 2018. године усвојен је Закон о посебним условима за реализацију пројекта изградње станова за припаднике снага безбедности. Изменама и допунама закона (јул 2019. године) проширен је круг лица, која могу остварити могућност на куповину стана под повољнијим условима и то на борце, чланове домаћинства палог борца, ратне војне инвалиде и мирнодопске војне инвалиде. У мају 2021. године ступио је на снагу Закон о изменама и допунама Закона о посебним условима за реализацију пројекта изградње станова за припаднике снага безбедности.**

**Пројекат изградње се спроводи у складу са утврђеном динамиком изградње од израде пројектно-техничке документације, прибављања земљишта, обезбеђивања новца за градњу и расписивања тендера за избор извођача радова, вршиоца стручног надзора, управљача пројектом и вршиоца техничког прегледа објеката са припадајућом инфраструктуром.**

**У Пројекат су укључене и јединице локалне самоуправе чија је улога била прибављање локација и извођење пратеће инфраструктуре о свом трошку.**

**Инвeститорска права на локацијама Врање, Краљево, Крагујевац, Нови Сад, Сремска Митровица, Ниш и Београд пренета су на SPV предузећа.**

**Грађевинска дирекција Србије д.о.о. Београд као директор управља свим SPV привредним друштвима основаним за потребе реализације Пројекта изградње станова за припаднике служби безбедности и истовремено има улогу управљача Пројектом.**

**Инвеститор извођења радова на локацијама у Врању и Нишу у оквиру IA фазе Пројекта је Министарство грађевинарства, саобраћаја и инфраструктуре.**

**Пројекат је, према локацијама, подељен на фазе: I ( IA и IБ ) и II.**

1. Да ли су општи и посебни циљеви усклађени са важећим документима јавних политика и постојећим правним оквиром, а пре свега са приоритетним циљевима Владе?

**Општи и посебни циљеви усклађени су са важећим документима јавних политика и важећим правним оквиром, као и са приоритетним циљевима Владе, будући да је да су у питању велики инвестициони пројекти.**

1. На основу којих показатеља учинка ће бити могуће утврдити да ли је дошло до остваривања општих, односно посебних циљева?

**На основу броја изграђених станова.**

**ПРИЛОГ 4:**

**Кључна питања за идентификовање опција јавних политика**

1. Које релевантне опције (алтернативне мере, односно групе мера) за остварење циља су узете у разматрање? Да ли је разматрана *„status quo”* опција?

**Као једна од опција разматрана је опција ,,status quo” - немењање важећег Закона, односно могућности да се постојеће стање на неки начин превазиђе.**

1. Да ли су, поред регулаторних мера, идентификоване и друге опције за постизање жељене промене и анализирани њихови потенцијални ефекти?

**Нису идентификоване друге опције за постизање жељене промене.**

1. Да ли су, поред рестриктивних мера (забране, ограничења, санкције и слично) испитане и подстицајне мере за постизање посебног циља?

**Нису предвиђене рестриктивне мере (забране, ограничења, санкције и слично).**

1. Да ли су у оквиру разматраних опција идентификоване институционално управљачко организационе мере које је неопходно спровести да би се постигли посебни циљеви?

**Нису потребне додатне управљачко организационе мере за спровођење предложене промене.**

1. Да ли се промена може постићи кроз спровођење информативно-едукативних мера?

**Промену није могуће спровести само путем информативно-едукативним мерама**.

1. Да ли циљне групе и друге заинтересоване стране из цивилног и приватног сектора могу да буду укључене у процес спровођења јавне политике, односно прописа или се проблем може решити искључиво интервенцијом јавног сектора?

**Спровођење поступка јавне политике искључиво зависи од надлежне институције за његово спровођење.**

1. Да ли постоје расположиви, односно потенцијални ресурси за спровођење идентификованих опција?

**У овом тренутку запослени у ресорима представљају одговарајући кадар за спровођењу поступака.**

1. Која опција је изабрана за спровођење и на основу чега је процењено да ће се том опцијом постићи жељена промена и остварење утврђених циљева?

**Едукацијама и обукама запослених, као и искуством које имају запослени у секторима да се могу спроводити поступци самостално.**

**ПРИЛОГ 5:**

**Кључна питања за анализу финансијских ефеката**

1. Какве ће ефекте изабранa опцијa имати на јавне приходе и расходе у средњем и дугом року?

**У овом моменту те ефекте није могуће квантификовати.**

1. Да ли је финансијске ресурсе за спровођење изабране опције потребно обезбедити у буџету, или из других извора финансирања и којих?

**За спровођење су потребна додатна финансијска средства из буџета Републике Србије.**

1. Како ће спровођење изабране опције утицати на међународне финансијске обавезе?

**Изабрана опција нема утицаја на међународне финансијске обавезе, односно не предвиђа се додатно задуживање Републике Србије.**

1. Колики су процењени трошкови увођења промена који проистичу из спровођења изабране опције (оснивање нових институција, реструктурирање постојећих институција и обука државних службеника) исказани у категоријама капиталних трошкова, текућих трошкова и зарада?

**Није предвиђено оснивање нових институција, реструктурирање постојећих институција и обука државних службеника.**

1. Да ли је могуће финансирати расходе изабране опције кроз редистрибуцију постојећих средстава?

**Не.**

1. Какви ће бити ефекти спровођења изабране опције на расходе других институција?

**Нема утицаја на расходе других институција.**

**ПРИЛОГ 6:**

**Кључна питања за анализу економских ефеката**

1. Које трошкове и користи (материјалне и нематеријалне) ће изабрана опција проузроковати привреди, појединој грани, односно одређеној категорији привредних субјеката?

**Није могуће одредити користи и трошкове у овом моменту.**

1. Да ли изабрана опција утиче на конкурентност привредних субјеката на домаћем и иностраном тржишту (укључујући и ефекте на конкурентност цена) и на који начин?
   * **Не**
2. Да ли изабране опције утичу на услове конкуренције и на који начин?

* **Не**

1. Да ли изабрана опција утиче на трансфер технологије и/или примену техничко-технолошких, организационих и пословних иновација и на који начин?

* **Не**

1. Да ли изабрана опција утиче на друштвено богатство и његову расподелу и на који начин?

/

1. Какве ће ефекте изабрана опција имати на квалитет и статус радне снаге (права, обавезе и одговорности), као и права, обавезе и одговорности послодаваца?

/

**ПРИЛОГ 7:**

**Кључна питања за анализу ефеката на друштво**

1. Колике трошкове и користи (материјалне и нематеријалне) ће изабрана опција проузроковати грађанима?

**Нема додатних трошкова, а корист се може очекивати спровођењем пројекта регулисаног Законом.**

1. Да ли ће ефекти реализације изабране опције штетно утицати на неку специфичну групу популације и да ли ће то негативно утицати на успешно спровођење те опције, као и које мере треба предузети да би се ови ризици свели на минимум?

**Изабрана опција нема штетне ефекте по било коју групу популације.**

1. На које друштвене групе, а посебно на које осетљиве друштвене групе, би утицале мере изабранe опцијe и како би се тај утицај огледао (пре свега на сиромашне и социјално искључене појединце и групе, као што су особе са инвалидитетом, деца, млади, жене, старији преко 65 година, припадници ромске националне мањине, необразовани, незапослени, избегла и интерно расељена лица и становништво руралних средина и друге осетљиве друштвене групе)?

**Мере изабране опције немају утицај на осетљиве друштвене групе.**

1. Да ли би и на који начин изабранa опцијa утицалa на тржиште рада и запошљавање, као и на услове за рад (нпр. промене у стопама запослености, отпуштање технолошких вишкова, укинута или новоформирана радна места, постојећа права и обавезе радника, потребе за преквалификацијама или додатним обукама које намеће тржиште рада, родну равноправност, рањиве групе и облике њиховог запошљавања и слично)?

**Изабрана опција неће утицати на смањење незапослености на тржишту рада.**

1. Да ли изабране опције омогућавају равноправан третман, или доводе до директне или индиректне дискриминације различитих категорија лица (нпр. на основу националне припадности, етничког порекла, језика, пола, родног идентитета, инвалидитета, старосне доби, сексуалне оријентације, брачног статуса или других личних својстава)?

**Изабрана опција не доводи до било какве дискриминације.**

1. Да ли би изабрана опција могла да утиче на цене роба и услуга и животни стандард становништва, на који начин и у којем обиму?

**Не**

1. Да ли би се реализацијом изабраних опција позитивно утицало на промену социјалне ситуације у неком одређеном региону или округу и на који начин?

**Нема директног утицаја на промену социјалне ситуације, поготово не негативног утицаја.**

1. Да ли би се реализацијом изабране опције утицало на промене у финансирању, квалитету или доступности система социјалне заштите, здравственог система или система образовања, посебно у смислу једнаког приступа услугама и правима за осетљиве групе и на који начин?

**Нема утицаја у квалитету или доступности систему социјалне заштите, здравственом систему и систему образовања.**

**ПРИЛОГ 8:**

**Кључна питања за анализу ефеката на животну средину**

1. Да ли изабрана опција утиче и у којем обиму утиче на животну средину, укључујући ефекте на квалитет воде, ваздуха и земљишта, квалитет хране, урбану екологију и управљање отпадом, сировине, енергетску ефикасност и обновљиве изворе енергије?

**Изабрана опција нема директног утицаја на животну средину, а поготово не постоје негативни ефекти на квалитет воде, ваздуха и земљишта.**

1. Да ли изабрана опција утиче на квалитет и структуру екосистема, укључујући и интегритет и биодиверзитет екосистема, као и флору и фауну?

**Изабрана опција нема ефекта на квалитет и структуру екосистема.**

1. Да ли изабрана опција утиче на здравље људи?

**Изабрана опција нема ефекте на здравље људи.**

1. Да ли изабрана опција представља ризик по животну средину и здравље људи и да ли се допунским мерама може утицати на смањење тих ризика?

**Изабрана опција не представља ризик по животну средину и здравље људи.**

1. Да ли изабрана опција утиче на заштиту и коришћење земљишта у складу са прописима који уређују предметну област?

**Не.**

**ПРИЛОГ 9:**

**Кључна питања за анализу управљачких ефеката**

1. Да ли се изабраном опцијом уводе организационе, управљачке или институционалне промене и које су то промене?

**Изабраном опцијом не уводе се промене.**

1. Да ли постојећа јавна управа има капацитет за спровођење изабране опције (укључујући и квалитет и квантитет расположивих капацитета) и да ли је потребно предузети одређене мере за побољшање тих капацитета?

**Предложене промене ће бити спроведене расположивим ресурсима.**

1. Да ли је за реализацију изабране опције било потребно извршити реструктурирање постојећег државног органа, односно другог субјекта јавног сектора (нпр. проширење, укидање, промене функција/хијерархије, унапређење техничких и људских капацитета и сл.) и у којем временском периоду је то потребно спровести?

**За реализацију није потребно извршити реструктуирање постојећег државног органа, односно другог субјекта јавног сектора (нпр. проширење, укидање, промене функција/хијерархије, унапређење техничких и људских капацитета и сл.).**

1. Да ли је изабрана опција у сагласности са важећим прописима, међународним споразумима и усвојеним документима јавних политика?

**да**

1. Да ли изабрана опција утиче на владавину права и безбедност?

**Не утиче.**

1. Да ли изабрана опција утиче на одговорност и транспарентност рада јавне управе и на који начин?

**Не утиче на одговорност и транспарентност рада јавне управе.**

1. Које додатне мере треба спровести и колико времена ће бити потребно да се спроведе изабрана опција и обезбеди њено касније доследно спровођење, односно њена одрживост?

**Потребна је ефикаснија реализација и брже спровођење**.

**ПРИЛОГ 10:**

**Кључна питања за анализу ризика**

1. Да ли је за спровођење изабране опције обезбеђена подршка свих кључних заинтересованих страна и циљних група? Да ли је спровођење изабране опције приоритет за доносиоце одлука у наредном периоду (Народну скупштину, Владу, државне органе и слично)?

**За спровођење изабране опције обезбеђена је подршка надлежних институција.**

1. Да ли су обезбеђена финансијска средства за спровођење изабране опције? Да ли је за спровођење изабране опције обезбеђено довољно времена за спровођење поступка јавне набавке уколико је она потребна?

**Обезбеђена су средства у буџету Републике Србије за досадашњу реализацију пројекта.**

1. Да ли постоји још неки ризик за спровођење изабране опције?

**Не постоји ризик.**